สังคมข่าวหุ้น
ดัชนีหุ้นไทยปิดตลาด 1,773.10 จุด เพิ่มขึ้น 7.17 จุด มูลค่าซื้อขาย 47,912.49 ล้านบาท เคลื่อนไหวแบบ sideway วันนี้มีโอกาสปรับขึ้นต่อเนื่อง ต้องติดตามการปรับการคำนวณดัชนี MSCI ราคาน้ำมัน เหตุการณ์ตะวันออกกลาง ประเมินแนวรับ 1,760-1,764 จุด แนวต้าน 1,780-1,785 จุด
15 พ.ค. 2561

เล็กเซียวหงส์
*ดัชนีหุ้นไทยปิดตลาด 1,773.10 จุด เพิ่มขึ้น 7.17 จุด มูลค่าซื้อขาย 47,912.49 ล้านบาท เคลื่อนไหวแบบ sideway วันนี้มีโอกาสปรับขึ้นต่อเนื่อง ต้องติดตามการปรับการคำนวณดัชนี MSCI ราคาน้ำมัน เหตุการณ์ตะวันออกกลาง ประเมินแนวรับ 1,760-1,764 จุด แนวต้าน 1,780-1,785 จุด..
*GULF เบ่งกำไรไตรมาส 1/2561 สวยหรูงามตา 1,707 ล้านบาท หักปากกาเซียนที่ทำนายว่ากำไรน่าจะแถว 1,500 ล้านบาท แต่ว่าไปแล้วมีกำไรจากอัตราแลกเปลี่ยน 608 ล้านบาท แถมราคาหุ้นวานนี้ปิดไฮของวันด้วย..ท่าทางวันนี้ไปต่ออย่างไม่ต้องสงสัยแน่…
*TVO ไม่ทำให้ “เล็กเซียวหงส์” เสียหน้าจริง ๆ ไตรมาส 1/2561 กำไรกระฉูด 558 ล้านบาท เพิ่มขึ้นกว่าเท่าตัว เมื่อเทียบกับช่วงเดียวกันของปีก่อนที่ทำได้ 263 ล้านบาท อานิสงส์ราคากากถั่วเหลืองเพิ่มขึ้นไม่หยุด ธุรกิจหลักทำน้ำมันพืช “ตราองุ่น” แต่สัดส่วนกำไรมาจาก “ขายกากถั่วเหลือง” มากกว่า 60% โอ้ว..ยอดเยี่ยมกระทียมดองไปเลย…
*EKH ไม่ยอมน้อยหน้าโชว์กำไร 22 ล้านบาท เพิ่มขึ้นเกือบเท่าตัว จากเคยมีกำไร 13 ล้านบาท นี่ขนาดรายได้และกำไรจากศูนย์ผู้มีบุตรยังเข้ามาไม่เต็มเม็ดเต็มหน่วยนะ..ไม่งั้นละก็ตัวเลขสวยกว่านี้อีก แต่ราคาหุ้นช่วงนี้อาจดุเดือดไปนิด..รอให้ย่อตัวแล้วค่อยสะสมท่าจะดี…
*KOOL โอ๊ย อกอีแป้นจะแตก.!! ขาดทุนหนัก 32 ล้านบาท จากเดิมขาดทุน 17 ล้านบาท ยังไงกันแน่..! ร้อนนี้ไม่ได้ช่วย KOOL เลย เสมือนว่า “ยิ่งร้อน ยิ่งขาดทุน” ยังไงยังงั้น.!? ท่าทางความหวังจะพลิกมีกำไรปีนี้ยากจริง ๆ ใครมีหุ้นอยู่ในมือน่าจะตัดสินใจได้ง่ายขึ้นแล้วกระมัง.?..
*SAPPE เป็นอีกหุ้นที่โชว์ฟอร์มสดใสกำไร 117 ล้านบาท เพิ่มก้าวกระโดดจาก 49 ล้านบาท ร้อนนี้ SAPPE ดับกระหายไม่น้อยทีเดียว ราคาหุ้นลุ่ม ๆ ดอน ๆ ยังไปไหนไม่ไกล น่าจะเริ่มทยอยสะสมซะจริงเชียว…
*RS ธุรกิจผลิตภัณฑ์เสริมความงาม กลายเป็น “นางเอก” ในดวงใจ “เฮียฮ้อ” สุรชัย เชษฐโชติศักดิ์ เป็นที่เรียบร้อยแล้ว ล่าสุดเสริมความงามให้มีกำไรกว่า 101 ล้านบาท..ไม่ต้องง้อม.44 แล้ว…
*JMART เจ็บช้ำสุด ๆ พลิกขาดทุน 187 ล้านบาท โอ้ว..ไม่รู้ว่าการได้ SINGER เข้าไปอยู่อ้อมกอดเป็น “ลาภ” หรือว่า “ทุกขลาภ” กันแน่..เชื่อว่าหุ้นตัวนี้ “พานักลงทุนติดดอย” ไม่น้อยทีเดียว อย่างนี้ต้องหาทางตัดขาดทุนไว้บ้างก็ดีเหมือนกัน โอกาสฟื้นมีแต่ไม่มากแน่นอน..…*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-11.00 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง พร้อมรับชมสด ๆ  ผ่าน www.facebook.com/ข่าวหุ้นธุรกิจ หรือ www.facebook.com/ข่าวหุ้นเจาะตลาดและ FM 102 MHz…
*พร้อมอัพเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสด ๆ ผ่าน www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น…